钦定古今图书集成/明伦汇编/氏族典/第057卷 > 徐融
## 钦定古今图书集成/明伦汇编/氏族典/第057卷 > 徐融

按《十国春秋》，吴徐融，不知何地人。齐王徐知诰秉国
政，融为知诰宾客，刚方率直，少所曲徇，身处齐幕，而
实乃心杨氏。知诰既蓄异志，且欲讽动僚属。一日大
雪，酒酣无以为乐，议取雪与古人名巧合者为口令，
因举卮曰：“雪下纷纷，便是白起。”宋齐丘继曰：“著屐登
阶，必须雍齿。”融意欲折知诰遽曰：“诘朝日出，争奈萧
何！”知诰大怒，收融投之江。